Avatud talude päev 2021 saab sel laupäeval avalöögi Kalde talus Valgamaal
#000000
HomePressiteatedAvatud talude päev 2021 saab sel laupäeval avalöögi Kalde talus Valgamaal
#000001
Posted on 20. juuli 2021By gelisIn Pressiteated
#000002
Tänavuse avatud talude päeva avaüritus toimub 24. juulil kell 12 Valgamaal Kalde talus, kus saab tutvuda kitsekasvatuse eripäradega, nautida kohalikku toitu ja tegevust ning muusikalist meelelahutust.
#000003
„Kutsun kõiki osalema avatud talude päeval, kui eelseisval nädalavahetusel avab külastajatele oma uksed ligi 300 talu üle Eesti. Tulge peredega ja vaadake, kuidas kasvab kodumaine toit, mida kujutab endast üks tänapäevane talupidamine või põllumajandusettevõte ning kui mitmekesine on maaelu. Hea meel on sellele suvisele suursündmusele anda seekord avalöök Kalde talus, kus paari aasta eest alanud kitsekasvatus ettevõtliku pererahva töö tulemusel üha suuremat hoogu sisse saab,“ lausus maaeluminister Urmas Kruuse.
#000004
„See on vägev, et avatud talude päeva avasündmust korraldab Maaeluministeerium nõnda kaugel Eesti teises otsas. Võtke ette see veidi pikem autosõit ja tulge meile külla, saate lustida talus, kus koos kasvavad loomad, linnud ja lapsed. Me sööme enda kasvatatud toitu ja pakume seda ka oma külalistele. Me usume, et emotsioon ja lust loevad kõiges, mida sa teed. Kindlasti pole meil kogu muru ideaalselt niidetud ning kanakakat ka ära pelga, kuid muidu on meie juures kena, tule tunneta aktiivset meelerahu,” sõnas Kalde talu peremees Mart Kase.
#000005
Seitsmes üle-eestiline avatud talude päev toimub tänavu pühapäeval, 25. juulil, kui külastajatele avab oma uksed ligemale 300 talu ja maaettevõtet üle Eesti. Neist neli viiendikku on avatud ka laupäeval, 24. juulil. Avatud talude päeval osalevate talude kaarti näeb ürituse ametlikul veebilehel avatudtalud.ee, paberkaardi leiab Olerexi tanklates üle Eesti.
#000007
Kutsume üles talusid külastades hoidma mõistlikku vahemaad ning haigustunnustega püsima kodus.
#000008
Euroopa Liidu põllumajandusministrid peatusid loomade heaolu puudutavatel küsimustel
#000010
Põllumajandus- ja Toiduamet: toodete pakendite siltidel tuleb edaspidi kasutada väärisoliiviõli nimetust
#000013